**Sirdaryo viloyatida “Maktabgacha ta’lim tizimida Kuzatuv kengashi faoliyatini samarali tashkil etish” mavzusidagi Respublika seminari**

**PRESS-RELIZI**

 *Sirdaryo viloyati*

 *02.06.2022 yil*

Joriy yilning 2-3-iyun kunlari Sirdaryo viloyatida “Maktabgacha ta’lim tizimida Kuzatuv kengashi faoliyatini samarali tashkil etish” mavzusidagi Respublika seminari bo’lib o’tdi. Birinchi kuni Qoraqalpog’iston Respublikasi, Toshkent shahri va viloyatlardan tashrif buyurgan seminar ishtirokchilari kutib olindi. Ikkinchi kuni ishtirokchilar Guliston tumanida “Maktabgacha ta’lim tashkilotlari faoliyatini boshqarish yuzasidan jamoatchilik nazoratini takomillashtirishda Kuzatuv kengashlari faoliyatining o’rni” haqidagi ma’lumotlar bilan tanishish maqsadida “Terakzor” MFYdagi 15-sonli davlat maktabgacha ta’lim tashkilotiga tashrif buyurdilar. Tashkilot Kuzatuv kengashining amaldagi faoliyati (me’yoriy ish hujjatining yuritilishi, amaliy jarayonlar, taqdimotlar, treninglar, davra suhbatlari) haqida ishtirokchilarga ma’lumot berildi. Dastlab ishtirokchilar ushbu tashkilotda Kuzatuv kengashi tomonidan yaratilgan “Eko bog’” va bolalarga yaratilgan sharoitlar bilan tanishdilar. O’zbekiston Respublikasi Maktabgacha ta’lim vazirligi vakillari tadbirni ochib berishdi. So’ngra mehmonlarga Kuzatuv kengashi faoliyatiga oid taqdimot namoyish etildi. Shuningdek, sho’balarga bo’linib, amaliy faoliyat jarayonlari kuzatildi. 1-sho’bada Maktabgacha ta’lim tashkilotida Kuzatuv kengashi faoliyatini tashkil etishning dastlabki bosqichlari, 2-sho’bada Kuzatuv kengashining davlat maktabgacha ta’lim tashkilotining moddiy texnik bazasini mustahkamlashdagi roli, 3-sho’bada esa Kuzatuv kengashining asosiy faoliyat bosqichlari to’grisida ma’lumotlar berildi. Ushbu jarayonlar yakunida ishtirokchilar fikr-muloxazalari tinglandi hamda o’zaro tajriba almashildi.

 Ikkinchi yo’nalish Guliston tumanidagi “Beshbuloq” MFY dagi 13-sonli davlat maktabgacha ta’lim tashkilotida “kuzatuv kengashi va jamoat tashkilotlari hamkorligida bolalarga milliy urf-odatlar, an’analar va qadriyatlarni singdirish borasida amalga oshirilgan ishlar” mavzusidagi seminarga tashrif buyurildi. Dastlab 13-sonli davlat maktabgacha ta’lim tashkiloti “Ko’zmunchoq” nomli milliy musiqiy dastasining musiqiy dasturi namoyish etildi. So’ngra ushbu tashkilot Kuzatuv kengashi va jamoat tashkilotlari, homiylar hamkorligida davlat maktabgacha ta’lim tashkilotida maktabgacha yoshdagi bolalarni kasbga yo’naltirishda milliy qadriyatlar va hunarmandchilikni shakllantirish bo’yicha amalga oshirilgan ishlar (Ko’rgazma va tarbiyalanuvchilar ishtirokida amaliy mashg’ulotlar) yuzasidan ma’lumotlar berildi. Ushbu jarayonlar yakunida ishtirokchilar fikr-muloxazalari tinglandi hamda o’zaro tajriba almashildi.

Seminar davomida Guliston shahridagi 15-sonli davlat maktabgacha ta’lim tashkilotida Kuzatuv kengashi bilan hamkorlikda tashkil etilgan “Pedagog ustaxonasi” faoliyati va pullik ta’lim-tarbiya xizmatlari ko’rsatilishi to’g’risidagi ish-tajribalarni o’rganish maqsadida ushbu tashkilotga tashrif buyurildi. Sirdaryo viloyati Maktabgacha ta’lim boshqarmasi Maktabgacha ta’lim tashkilotlari faoliyatini muvofiqlashtirish va tahlil qilish bo’limi hamda Guliston shahar maktabgacha ta’lim bo’limi davlat va nodavlat maktabgacha ta’lim tashkilotlari hamda o’qitishning muqobil shakllarini joriy etish sho’basi ish tajribasi haqida ishtirokchilar e’tiboriga taqdimot namoyish etildi. Suningdek, ushbu tashkilotda Kuzatuv kengashi bilan hamkorlikda tashkil etilgan pedagog ustaxona faoliyati va pullik ta’lim-tarbiya xizmatlari ko’rsatish bo’yicha taqdimot ko’rsatildi. Bundan tashqari tashkilotning Kuzatuv kengashi bilan hamkorlikda tashkil etilgan pullik ta’lim-tarbiya xizmatlarining yo’lga qo’yilganligi bo’yicha amaliy mashg’ulotlar kuzatildi. “Pedagog ustaxonasi” faoliyatiga oid master-klass o’tkazildi. Tadbir so’nggida tarbiyalanuvchilar ijrosida “Ozod yurtim kelajagi” nomli musiqiy dastur namoyish etildi.